ai4bharat/Pralekha huggingface dataset:
وزیراعظم کا دفتر
وزیراعظم نے افسانوی بنگالی اداکار سمترا چٹرجی کے انتقال پر تعزیت کا اظہار کیا ہے
نئی دہلی،15 نومبر ، وزیر اعظم جناب نریندر مودی نے افسانوی بنگالی اداکار سمترا چٹرجی کے انتقال پر تعزیت کا اظہار کیا ہے۔
ایک ٹوئٹ میں وزیر اعظم نے کہا ہے ’’جناب سمترا چٹرجی کا انتقال سنیما کی دنیا، مغربی بنگال اور بھارت کی ثقافتی زندگی کے لیے ایک زبردست نقصان ہے۔ اپنے کاموں کے ذریعے انھوں نے بنگالی احساسات، جذبات اور اخلاقی اقدار کا اظہار کیا ہے۔ ان کے انتقال سے بہت ا فسوس ہوا۔ ان کے کنبے کے افراد اور مداحوں کے لیے تعزیت۔ اوم شانتی‘‘۔
بندرگاہوں، جہاز رانی اور آبی راستوں کی وزارت
بین الاقوامی بحری تنظیم  نے ہانگ کانگ بین الاقوامی کنونشن 2009 کی توثیق کے بھارت کے فیصلے کی تعریف کی ہے
بھارت نے جہازوں کی ری-سائیکلنگ کے معیارات اور بہترین عالمی کارروائیوں کا ساتھ دینے کا عہد کر رکھا ہے: جناب منسکھ منڈاویا
نئی دہلی،29؍نومبر،بین الاقوامی بحری تنظیم  نے برطانیہ کے شہر لندن میں جاری اپنے 31 ویں اجلاس میں ہانگ کانگ بین الاقوامی کنونشن 2009 کی بھارت کی توثیق کے فیصلے کی بہت زیادہ تعریف کی ہے۔ آئی ایم او کے سکریٹری جنرل کی ستائش سے لندن میں واقع بھارت کے ہائی کمیشن کو باضابطہ طور پر واقف کرادیا گیا ہے۔
ہانگ کانگ کنونشن 2009 پر ابھی تک عمل شروع نہیں ہوا ، لیکن بھارت کی توثیق سے اس کنونشن پر عمل در آمد کے لئے مقرر ہ تین شرطوں میں سے پہلی شرط پوری ہوگئی۔
اس کا اعتراف کرتے ہوئے جہاز رانی کے وزیر مملکت  اور کیمیاوی اشیاء نیز کیمیاوی کھاد کے محکمے کے وزیر مملکت جناب منسکھ منڈاویا نے کہا کہ ’’ آئی ایم او کی طرف سے ستائش در اصل بھارت کے اس عہد کا ثبوت ہے، جو اس نے جہازوں کی ری- سائیکلنگ کے عالمی معیارات کو برقرار رکھنے کے لئے کیا ہوا ہے۔ ہم بہترین عالمی کارروائیوں کے تئیں عہد بند ہیں اور جہازوں کی ری- سائیکلنگ کی صنعت میں ایک رول ماڈل بننا چاہتے ہیں‘‘۔
حال ہی میں اقتصادی امور کی کابینہ کمیٹی  نے جہازوں کی ری- سائیکلنگ کے سلسلے میں ہانگ کانگ بین الاقوامی کنونشن کی بھارت کی طرف سے توثیق کی منظوری دی تھی، اس سے بھارت میں جہازوں کی ری – سائیکلنگ کی صنعت کو فروغ دینے میں مدد ملے گی۔
بین الاقوامی بحری تنظیم  نے جہازوں کی ماحولیاتی اعتبار سے محفوظ اور بہتر ری – سائیکلنگ کے لئے 2009 میں ہانگ کانگ بین الاقوامی کنونشن کو منظور کیا تھا۔ اس کا مقصد اس بات کو یقینی بنانا ہے کہ جہازوں کی ری – سائیکلنگ صرف اس وقت ہو جب وہ اپنی عمر پوری کرچکے ہوں اور ان سے انسانی صحت ، تحفظ اور ماحول کو غیر ضروری خطرہ لاحق نہ ہو۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-5455
(Visitor Counter : 102
مکانات اور شہری غریبی کے خاتمے کی وزارت
کووڈ۔ 19 کی روک تھام کے لئے وشاکھاپٹنم اسمارٹ سٹی آپریشنز سینٹر پورے چوبیس گھنٹے کام کرتا ہے
آپریشنز سنٹر ٹریکنگ ، نگرانی اور آگاہی پیدا کرنے کی سرگرمیاں انجام دیتا ہے
نئی دہلی یکم مئی : وشاکھاپٹنم کا اسمارٹ سٹی آپریشنز سینٹر کووڈ۔ انیس کی روک تھام کے لئے تین شفٹوں میں ہفتے کے ساتوں دن پورے چوبیس گھنٹے کام کرتا ہے۔ اس سینٹر میں درج ذیل کام انجام دئیے جاتے ہیں:شہر میں 90 مقامات پر نصب عوامی اعلاناتی نظاموں کے ذریعہ کووڈ۔ انیس سے متعلق احتیاطی تدابیر اور معلومات کا اعلانکووڈ ۔19 سے متعلق معلومات کی ترسیل ڈیجیٹل سائن بورڈز  کے ذریعے کی جاتی ہے جو پورے شہر میں 10 کلیدی مقامات پر نصب ہے۔نگرانی کا نظام  اہم علاقوں اور اہم جنکشن کی نگرانی کرتا ہے۔سی او سی میں کوویڈ ہیلپ ڈیسک / رابطہ سینٹر جو روزانہ کی بنیاد پر سی ایم او ایچ اور ڈی ایم او ایچ کے ساتھ تال میل کر کے بیرون ملک سے لوٹے شہریوں کا سراغ لگاتا ہے اور نگرانی کرتا ہے۔ ہیلپ ڈیسک / رابطہ مرکز وقتا فوقتا صحت عامہ، شہر اور ضلع سطح کے افسران جیسے محکموں کے ساتھ تال میل کر کے ہفتے کے ساتوں دن پورے چوبیس گھنٹے فعال رہتا ہے۔ایمرجنسی کالوں کے جوابات دینے کے لئے سی او سی میں ایک ٹول فری نمبر لگایا گیا ہے اور اس کے مطابق محکموں کے ساتھ تال میل قائم کرتا ہے۔بیرون ملک سے واپس آنے والے تمام لوگوں کا سراغ لگانے کے لئے ایک موبائل ایپلی کیشن تیار کی گئی ہے۔ موبائل ایپلی کیشن کے ذریعہ موصولہ معلومات کی بنیاد پر ، کلسٹر میپنگ اور ہائی رسک کلر کوڈنگ میپ کو ڈیجیٹائز کیا گیا تھا جس میں زمرہ کے اعتبار سے کلسٹرز تشکیل دیئے گئے تھے یعنی 0-14 ، 15- 28 اور 28 دن سے زیادہ سی او سی میں جی آئی ایس کا استعمال کرتے ہوئے نشاندہی کی گئی تھی۔ ضلعی انتظامیہ کی جانب سے مذکورہ بالا تجزیے کی بنا پر رینڈم نمونے بھی جمع کیے گئے۔نشاندہی کردہ پازیٹیو علاقوں میں فیلڈ لیول اے این ایم / اے ایس ایچ اے / والنٹیر کے ذریعہ کنٹینمنٹ کلسٹر کے سروے کے لئے ایک موبائل ایپلی کیشن تیار کی گئی ہے۔وشاکھاپٹنم میں 20 ریپڈ رسپانس ٹیمیں  تشکیل دی گئی ہیں اور ان ٹیموں کا متعلقہ ٹیم ایمبولینسوں میں طے شدہ موبائل ٹیبز کے ذریعے سراغ لگایا جارہا ہے۔ایک آر آر ٹی اپلی کیشن تیار کی گئی تھی جس میں متعلقہ ٹیموں کے تمام ڈاکٹر فیلڈ سے براہ راست طور پر آنے والے مشتبہ لوگوں / شہریوں کی تفصیلات اپلوڈ کر رہے ہیں۔ سی او سی اور متعلقہ کمیٹیوں کے ذریعہ بھی اس کی کی نگرانی کی جاتی ہے۔علامات پائے جانے والے شہریوں کے نمونے لینے کے چار موبائل ٹیمیں تشکیل دی گئی ہیں۔ ٹیموں کی موبائل ٹیب پر مبنی ٹریکنگ کے ذریعے سی او سی کے ذریعے نگرانی کی جارہی ہے۔ مزید برآں، متعلقہ ڈاکٹرز شہریوں کے بارے میں تفصیلات موبائل اپلی کیششن کے ذریعہ رئیل ٹائم بنیاد پر جمع کراتے ہیں۔رضاکاروں کے ذریعہ ڈور ٹو ڈور سروے کی نگرانی کی جاتی ہے اور متعلقہ کمیٹی انچارج کے سامنے مستقل طور پر رپورٹیں پیش کی جاتی ہیں۔پبلک ہیلتھ ونگ کے ذریعہ کنٹینمنٹ والے علاقوں میں بلیچنگ اور دیگر سینیٹیشن کی سرگرمیوں جیسے کاموں کی نگرانی کے لئے ایک موبائل ایپلی کیشن تیار کیا جارہا ہے۔ضروری اور راشن دکانوں کی تفصیلات سوشل میڈیا کے ذریعہ گردش کرتی ہیں۔ ہیلپ ڈیسک نمبر 0891- 2869106 ، 2869110 ضروری اور راشن سے منسلک معاملات سے متعلق کسی بھی شکایت کے لئے دئیے جا رہے ہیں۔ٹویٹر / فیس بک جیسے سوشل میڈیا پلیٹ فارم کے ذریعے احتیاطی پیغامات / معلومات شائع کئے جاتے ہیں۔
وزیراعظم کا دفتر
یوم تاسیس کے موقع پر تری پورہ کے عوام کو وزیراعظم کی مبارکباد
نئی دہلی۔21 جنوری ؛وزیراعظم جناب نریندر مودی نے تری پورہ کے یوم تاسیس کے موقع پر وہاں کے عوام کو مبارکباد پیش کی ہے۔
وزیراعظم نے کہا کہ تری پورہ کی شاندار تاریخ رہی ہے اور یہاں کے نوجوان محنتی ہیں جن کی خواہشات کو پورا کرنے کے لیے ہم عہدبستہ ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض۔ م ج۔ ت ح(
U-423
(Visitor Counter : 62
وزیراعظم کا دفتر
وزیر اعظم نے کرناٹک کے راجیہ اُتسو کے موقع پر ریاست کے عوام کو مبارکباد دی ہے
وزیر اعظم جناب نریندرمودی نے کرناٹک کے راجیہ اُتسو کے موقع پر کرناٹک کے عوام کو مبارکباد پیش کی ہے۔
ایک ٹویٹ میں وزیر اعظم نے کہا:
‘‘کرناٹک راجیہ اُتسو کے خصوصی موقع پر نیک خواہشات ۔ کرناٹک نے اپنے عوام کے اختراعی سنجیدگی اور مستقل مزاجی کی وجہ سے خصوصی مقام حاصل کیا ہےریاست ، غیر معمولی تحقیق و جستجو اور صنعت کاری میں پیش پیش ہے۔ میری دعا ہے کہ کرناٹک آنے والے دور میں بھی کامیابی کی نئی بلندیاں طے کرے۔’’
وزیراعظم کا دفتر
وزیر اعظم نے ٹی ٹی چیمپیئن وشوا دین دیالن کے انتقال پر تعزیت کا اظہار کیا
وزیر اعظم جناب نریندر مودی نے ٹی ٹی چیمپیئن وشوا دین دیالن کے انتقال پر گہرے رنج و غم کا اظہار کیا ہے۔ جناب مودی نے کہا کہ وشوا دین دیالن کی ساتھی کھلاڑی ان کی تعریف کرتے تھے اور انھوں نے کئی مقابلوں میں اپنی الگ پہچان بنائی تھی۔
ایک ٹویٹ میں، وزیر اعظم نے کہا؛
”ٹی ٹی چیمپیئن وشوا دین دیالن کا انتقال بے حد افسوسناک ہے۔ ساتھی کھلاڑی ان کی بہت تعریف کرتے تھے اور کئی مقابلوں میں انھوں نے اپنی امتیازی شناخت بنائی تھی۔ میں اس المناک گھڑی میں ان کے اہل خانہ اور دوستوں کے ساتھ شریک ہوں۔ اوم شانتی۔“
وزارت سیاحت
سیاحت کی وزارت نےعالمی سیاحتی مارکیٹ میں بھارت کی حصہ داری بڑھانے کی خاطر کے لیے سیاحت پیدا کرنے والی منڈیوں میں بھارت کو ایک ترجیحی پسندیدہ مقام کے طور پر رکھنے کی کوشش کی ہے
سیاحت کے وزیر جناب جی کشن ریڈی نے آج راجیہ سبھا میں ایک تحریری جواب میں بتایا کہ امیگریشن سے متعلق بیورو سے موصولہ عبوری اعداد و شمار کے مطابق،اس سال جنوری سے اپریل کے دوران بھارت میں غیر ملکی سیاحوں کی آمد  79 فیصد پہنچ گئی ہے،جو 2019 کی اسی مدت کے دوران مذکورہ فیصد کے برابر تھی۔ سیاحت سے متعلق مختلف مصنوعات اور مقامات کو فروغ دینے اور عالمی سیاحتی مارکیٹ میں بھارت کی حصہ داری بڑھانے کی خاطر سیاحت کی وزارت سیاحت پیدا کرنے والی منڈیوں میں بھارت کو ایک ترجیحی سیاحتی مقام کے طور پر رکھنے کی پوزیشن میں ہے۔ ایک مربوط مارکیٹنگ اور پروموشنل حکمت عملی اور ٹریول ٹریڈ، ریاستی حکومتوں اور بیرون ملک واقع بھارتی مشنوں کے ساتھ مل کر ایک مربوط مہم کے ذریعے یہ مقاصد حاصل کئے جاتے ہیں۔
فروغ دینے سے متعلق سرگرمیوں میں سفری میلوں اور نمائشوں میں شرکت شامل ہے۔ اس میں مقامی پرنٹ، الیکٹرانک اورآؤٹ ڈورمیڈیا میں اشتہارات، روڈ شوز،انڈیا ایونگز،سیمینار اور ورکشاپس کا انعقاد،بھارتی کھانے اور ثقافتی تہواروں کا اہتمام اور تعاون، ٹور آپریٹرز کو بروشر کی مدد کی پیشکش، اور ایئر لائنز، ٹور آپریٹرز اور دیگر تنظیموں کے ساتھ مشترکہ اشتہارات/مشترکہ پروموشنز وغیرہ شامل ہے۔ زائرین کی آمد کو فروغ دینے کے لیے بھارتی حکومت کی سیاحت کی وزارت نے ’’انکریڈیبل انڈیا:وزٹ انڈیاایئر 2023 ‘‘یعنی شاندار بھارت سال 2023 میں بھارت کا دورہ کریں کا اعلان کیا ہے۔
بھارتی حکومت کی سیاحت کی وزارت نے ملک کے سیاحتی مصنوعات کی نمائش اور انہیں فروغ دینےکے لیے دنیا کے اہم سیاحتی منڈیوں کے ساتھ ساتھ ابھرتی ہوئی اور ممکنہ مارکیٹوں میں بڑے بین الاقوامی سفری میلوں اور نمائشوں میں حصہ لیاہے۔ ان میں لندن میں ڈبلیو ٹی ایم2022، میڈرڈ میں ایف آئی ٹی یو آر 2023 اور برلن میں آئی ٹی بی 2023 شامل ہیں۔
سیاحت کی وزارت نے ٹور آپریٹرز، ٹریول ایجنٹس اور دیگر مختلف متعلقہ فریقوں کے ساتھ بی2بی یعنی بزنس 2 بزنس میٹنگیں کیں اور سفری میڈیا کو کووڈوباکے بعد بین الاقوامی سیاحوں کے استقبال کے لیے بھارت کی تیاریوں سے آگاہ کرنے کے لیے پریس میٹنگ کا اہتمام کیا۔سفری تجارت کے نیٹ ورکنگ کو آسان بنانے کے لیے، ہماری شرکت کے دوران انڈیا ایونگز کا بھی اہتمام کیا گیا۔مزید یہ کہ انڈیا پویلین میں بھارت کی مختلف سیاحتی مصنوعات کی نمائش کی گئی جس میں ثقافت، ورثہ اور سیاحتی مصنوعات جیسے کھانا، صحت، یوگا، وائلڈ لائف اور لگژری وغیرہ شامل ہیں۔
سیاحت کی وزارت ملک میں ویزا نظام کو آسان بنانے کے لیے وزارت داخلہ اور وزارت خارجہ کے ساتھ مل کر کام کر رہی ہے۔ ای ویزا اسکیم اب 166 ممالک کے شہریوں کے لیے دستیاب ہے اور یہ مندرجہ ذیل پانچ زمروں میں دستیاب ہے:
- ای ٹورسٹ ویزا،
- ای بزنس ویزا،
- ای میڈیکل ویزا،
- ای کانفرنس ویزا اور
- ای میڈیکل اٹینڈنٹ ویزا
29 نامزد ہوائی اڈوں اور 5 نامزد بندرگاہوں کے ذریعے داخلے کے لیے ای ویزا درست ہے۔
ریلوے کی وزارت
ایک نجی ایجنسی کے ذریعہ ایک اخبار میں شائع اشتہار کے متعلق وضاحت ،جس میں مبینہ طورپر کہا گیا ہے کہ بھارتی ریلوے کے تحت آٹھ زمروں میں بھرتی کا عمل انجام پایاہے
ریلوے کی کسی بھی بھرتی کے لئے اشتہار صرف وزارت ریلوے کی جانب سے ہی شائع کیا جاتا ہے کسی نجی ایجنسی کو ایسا عمل کرنے کا مجاز نہیں قرار دیا گیا ہے
زیر تبصرہ مذکورہ اشتہار کا اجرا غیر قانونی اور جعل سازی کے مترادف ہے
بھارتی ریلوے مذکورہ ایجنسی کے خلاف سخت عمل اپنائے گا
نئیدہلی10اگست 2020۔وزارت ریلوے کے علم میں یہ حقیقت آئی ہے کہ ’اوسٹران ان فوٹیک‘ نام کے ایک ادارے نے جس کا ویب سائٹ درج ذیل: www.avestran.inہے ۔اس ادارے نے ایک معروف اخبار میں 8 اگست 2020 کو ایک اشتہار شائع کرکے 1 1 برسوں کے کانٹریکٹ کے لئے ، آؤٹ سورسنگ کی بنیاد پر بھارتی ریلوے کے تحت 8 زمروں میں مجموعی طور پر 5285 اسامیوں کے لئے درخواستیں طلب کی ہیں۔ درخواست دہندگان سے کہا گیا ہے کہ آن لائن طریقے سے 750 روپے کی فیس جمع کریں اور اس سلسلے میں درخواست گزارنے کی آخر ی تاریخ 10ستمبر 2020 متعین کی گئی ہے ۔
یہاں اس بات کی اطلاع دی جاسکتی ہے کہ ریلوے کی بھرتی سے متعلق تمام تر اشتہار ہمیشہ بھارتی ریلوے کی جانب سے ہی شائع کرائے جاتے ہیں ، کسی نجی ایجنسی کو اس امر کے لئے مجاز نہیں قرار دیا گیا ہے ۔ لہذا زیر تبصرہ اشتہار کا اجرا قطعاَغیر قانونی ہے ۔
اس سلسلے میں یہ وضاحت بھی مقصود ہے کہ بھارتی ریلوے کے تحت گروپ سی اور سابق گروپ ڈی اسامیوں پر مشتمل مختلف زمرے پر بھرتیاں اور ان سے متعلق عمل ، فی الحال 21 ریلوے بھرتی بورڈو ں  اور 16 ریلوے بھرتی شعبوں  کی جانب سے ہی انجام دیا جاتا ہے اور کوئی دیگر ایجنسی اس طرح کا کام نہیں کرتی ۔ بھارتی ریلوے کے تحت اسامیوں کو سینٹرلائزڈ روزگار مشہتری  کے توسط سے عام مشتہری اور تشہیر کے بعد ہی پر کیا جاتا ہے ۔
مستحق درخواست دہندگان سے آن لائن درخواستیں ملک بھر کے امیدواران سے طلب کی جاتی ہیں ۔سی ای این کی اشاعت روزگار سماچار / ایمپلائمنٹ نیوز کے توسط سے عمل میں آتی ہے اور اس سلسلے میں قومی روزناموں اور مقامی اخبارات میں اشاراتی نوٹسیں شائع کی جاتی ہیں۔ سی ای این کو آر آر بی / آر آر سی کے سرکاری ویب سائٹوں پر بھی نمایاں طور پر پیش کیا جاتا ہے۔ آر آر بی / آر آر سی کے ویب سائٹوں کے پتے سی ای این میں درج ہوتے ہیں۔
یہاں مزید وضاحت مقصود ہے کہ ریلوے نے اب تک کسی بھی نجی ایجنسی کو اپنے طورپر جیسا کہ مبینہ طور پر مذکورہ بالا ایجنسی کی جانب سے دعوی کیا گیا ہے، ایسا کرنے کے لئے مجاز قرار نہیں دیا ہے ۔
ریلوے نے اس سلسلے میں تفتیش کا عمل شروع کردیا ہے اورریلوے مذکورہ ایجنسی / اس معاملے میں ملوث افراد کے خلاف قانون کے مطابق سخت ترین کارروائی عمل میں لانے جاری ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-4429
(Visitor Counter : 190
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیر ماڈل ضلعےکے، معذور افراد کے 9 مرکزوں کا ورچوئل وسیلے سے افتتاح کریں گے
نئی دہلی، 17ستمبر، 2022/ سماجی انصاف اور تفویض اختیارات کے مرکزی وزیر ، ڈی ای پی ڈبلیو ڈی کے سکریٹری کی موجودگی میں 18 ستمبر 2022 کو صبح 11 بجے ، 9 ماڈل ڈی ڈی آر سی کا ورچوئل وسیلے سے افتتاح کریں گے۔ ان میں سے اتر پردیش میں بدایوں ، رام پور، بریلی، پیلی بھیت میں چار ڈی ڈی آر سی ہیں۔ آسام کے گولا گھاٹ میں ایک ڈی ڈی آر سی ہے، ہماچل پردیش میں کلو میں ایک ڈی ڈی آر سی ہے، مدھیہ پردیش کے بالا گھاٹ میں ایک ڈی ڈی آر سی ہے۔ مہاراشٹر کے امراوتی میں ایک ڈی ڈی آر سی، گجرات کے احمد آباد میں ایک ڈی ڈی آر سی ہے۔
مقصد : ڈی ڈی آر سی کو مستحکم بنانا اور انہیں ان کی موجودہ جگہوں پر ماڈل ڈی ڈی آر سی میں منتقل کرنا تاکہ پی ڈبلیو ڈی کو موثر اور کوالٹی والی بازآبادکاری خدمات فراہم کی جا سکیں۔
ان نتائج کی توقع : امید ہے کہ مزید آلات سے لیس اور بازآبادکاری کے مزید پیشہ وروں نیز بہتر بنیادی ڈھانچے والے ان ماڈل ڈی ڈی آر سی سےمعذور افراد کو پیش کی جانے والی خدمات کے تئیں نظریے میں ایک بڑی تبدیلی آئے گی۔
۔۔۔۔۔۔۔۔
ش ح ۔ اس۔ ت ح ۔
U - 10390
(Visitor Counter : 59
وزارت ماہی پروری، مویشی پروری و ڈیری
ماہی پروری، مویشی پروری اور ڈیری کی وزارت کا یوگا پروگرام
آزادی کا امرت مہوتسو کے تحت پروگرام کا انعقاد
ماہی پروری، مویشی پروری اور ڈیری کی وزارت کے ماہی پروری کا محکمہ، ہندوستان کی آزادی کے 75 شاندار سالوں کی یادگار میں، 21 جون 2022 کو یوگا کے عالمی دن  2022 کے پیش رو کے طور پر، 9 مئی 2022 کو یوگا کاؤنٹ ڈاؤن پروگرام منعقد کر رہا ہے۔ ۔ یہ ماہی پروری کے محکمہ کی طرف سے 'آزادی کا امرت مہوتسو' منانے کی کوششوں میں سے ایک ہے۔
افتتاحی تقریبات کے سلسلے میں سے، پہلی تقریب کا افتتاح 9 مئی کو گجرات کےشہر پوربندرمیں ماہی پروری، مویشی پروری اور ڈیری کے مرکزی وزیر جناب پرشوتم روپالا کریں گے۔ محکمے اور فیلڈ دفاتر کے افسران کی ایک ٹیم، جس کی قیادت ماہی پروری کے سکریٹری جناب جے این۔ سوین کر رہے ہیں، اس تقریب میں وزیر موصوف کے ساتھ شرکت کرے گی۔ اس کے ساتھ ساتھ، ماہی پروری، مویشی پروری اور ڈیری کےوزیر مملکت ڈاکٹر سنجیو کمار بالیان، اور وزیر مملکت ڈاکٹر ایل مروگن، بالترتیب اتر پردیش کے شہروارانسی، اور تمل ناڈوکے شہر مہابلی پورم میں، الٹی گنتی کے پروگراموں کا افتتاح کریں گے۔
ایک ہزار سے زیادہ لوگ جن میں ماہی گیری کے فارمرز، ماہی گیر، ماہی گیری سے منسلک صنعتیں اور سول سوسائٹی کی تنظیمیں اور ماہی گیری کے حیاتیاتی نظام کے دیگر شراکت دار، سرکاری افسران اور نوجوان اور خواتین سمیت مقامی افراد، بھی، سبھی مقامات پر یوگا کے الٹی گنتی کے پروگراموں میں شخصی طور پر حصہ لیں گے جبکہ بہت سے دیگر لوگ ورچول طور پر شامل ہوں گے۔ 21 جون 2022 کو طے شدہ یوگا کے بین الاقوامی دن  سے پہلے، اس الٹی گنتی پروگرام کا مقصد، روزمرہ کی زندگی میں یوگا کی اہمیت کے بارے میں ملک بھر میں وسیع تر رسائی اور بیداری پیدا کرنا اور ہر ایک کو اس پر عمل کرنے کی ترغیب دینا ہے۔ یونیسکو نے بھی یوگا کو غیر مادی عالمی ورثے کے طور پر درج کیا ہے۔
ریلوے کی وزارت
وزارت ریلوے بھارتی ریلوے طلب کے مطابق ٹرینیں چلاتی رہے گی
فی الحال بھارتی ریلوے روزانہ اوسطاً 1402 خصوصی ٹرین خدمات چلا رہی ہے
کل 5381 مضافاتی خدمات اور 830 مسافر ٹرین خدمات بھی جاری رہی ہیں
بھارتی ریلوے نے مالی سال 2020-21 کے دوران اب تک کا سب سے زیادہ 1232.64 ملین ٹن  مال لوڈ کیا ہے
نئی دہلی، 9 اپریل: بھارتی ریلوے طلب کے مطابق ٹرین خدمات فراہم کرتی رہے گی۔ اس وقت بھارتی ریلوے روزانہ اوسطاً 1402 خصوصی ٹرین خدمات چلا رہی ہے۔ مجموعی طور پر 5381 مضافاتی ٹرین خدمات اور 830 مسافر ٹرین خدمات بھی کام کر رہی ہیں۔ اس کے علاوہ 28 خصوصی ٹرینیں اہمیت کی حامل ٹرینوں کے کلون کے طور پر چلائی جارہی ہیں۔
اس کے علاوہ اپریل سے مئی 2021 کے دوران بھیڑ کو کم کرنے کے لیے مغربی ریلوے میں 58  اور 60  اضافی ٹرینیں چلائی جارہی ہیں۔ یہ ٹرینیں گورکھپور، پٹنہ، دربھنگہ، وارانسی، گوہاٹی، بارونی، پریاگ راج، بوکارو، رانچی اور لکھنؤ وغیرہ جیسی زیادہ مانگ والی جگہوں کے لیے ہیں۔
یہ بھی واضح رہے کہ مال برداری میں بھارتی ریلوے نے مالی سال 2020-21 کے دوران سب سے زیادہ 1232.64 ملین ٹن  لوڈنگ کی۔ 1,17,386 کروڑ روپے  مال برداری کی آمدنی مالی سال 2020-21 میں بھارتی ریلوے کی ہے جب کہ 20-2019 کے دوران یہ 1,13,897 کروڑ روپے تھی۔ بھارتی ریلوے نے گذشتہ سال مال بردار ٹرینوں کی رفتار کو بھی دوگنا کرکے 24 کلومیٹر فی گھنٹہ کردیا ہے۔
قابل ذکر ہے کہ اگست 2020 سے اب تک 450 کسان ریل خدمات چلائی گئیں جن میں 1.45 لاکھ ٹن سے زائد زرعی پیداوار اور جلد خراب ہونے والے سامان، جیسے کھانے پینے کی اشیا وغیرہ، کی نقل و حمل کی گئی۔
وزارات ثقافت
ثقافت کی وزارت ساہتیہ اکیڈمی کے ذریعہ بیرون ملکوں میں ہندوستانی ثقافت کو فروغ دے رہی ہے
پرہلاد سنگھ پٹیل
نئی دہلی،20/ نومبر۔سیاحت اور ثقافت کے وزیرمملکت  پرہلاد سنگھ پٹیل نے راجیہ سبھا نے ایک تحریری جواب میں بتایا کہ بیرون ملکوں میں ہندوستانی ثقافت کو فروغ دینے کے لئے ساہتیہ اکیڈمی جو ایک خودمختار ادارہ ہے۔ ثقافتی وزارت کی نگرانی میں کام کررہی ہے اور اس نے مختلف ملکوں کے ساتھ اپنے ثقافتی تبادلے کے پروگرام کے تحت حسب ذیل مختلف ملکوں میں وفود بھیجے ہیں۔
ہندوستانی ادیبوں کا وفد22 سے 25 ستمبر 2016 کو اسپین کے سیگویا ہیہ فیسٹول میں شرکت کے لئے وہاں گیا تھا۔
ہندوستانیوں کا ادیبوں کا وفد 14 سے 16 مارچ 2017 کو لندن بک فیئر میں شرکت کے لئے لندن گیا تھا۔
ہندوستانی ادیبوں کا وفد 4 سے 10 ستمبر 2017 کو برازیل میں فیسٹول آف انڈیا میں شرکت کے لئے برازیل گیا تھا۔
ہندوستانی ادیبوں کا وفد تھائی لینڈ گیا تھا جہاں اس نے 23 سے 27 ستمبر 2017 کو تھائی لینڈ میں فیسٹول آف انڈیا کے تحت جنوب مشرقی ایشیائی زبانوں میں سنسکرت اور پالی کے اثرات سے متعلق سیمینار میں شرکت کی تھی۔
ہندوستانی ادیبوں کا وفد 17 سے 21 اکتوبر 2017 کو ہندوستان کی 70ویں آزادی کی سالگرہ تقریبات کے حصے کے طورپر سنسکرت راؤنڈ ٹیبل میں اسپین گیا تھا۔
ہندوستان کا ادیبوں کا وفد اسرائیل گیا تھا جہاں اس نے 5 سے 10 نومبر 2017 کو ہندوستانی کی آزادی کی 70 ویں سالگرہ منانے کے لئے فیسٹول آف انڈیا میں شرکت کی تھی۔
ماریشس میں 18 سے 20 اگست 2018 میں ساہتیہ اکیڈمی کی وشنو ہندی سمیلن میں شرکت
31 اکتوبر سے 9 نومبر 2018 تک شارجہ بین الاقوامی کتاب میلہ میں ساہتیہ اکیڈمی کی شرکت
ہندوستانی اادیبوں کا وفد 19 سے 21 مارچ 2019 کو نیپال گیا تھا۔ جہاں اس نے نیپال میں فیسٹول آف انڈیا میں شرکت کی تھی۔
ساہتیہ اکیڈمی ثقافت کی وزارت کے پروجیکٹ انڈین لٹریچر اپروڈ کے تحت ہندوستانی ادب کی بہت سی نایاب شاہکاروں کو غیر ملکی زبانوں میں ترجمہ کررہی ہیں۔ اس اسکیم کے تحت غیر ملکی زبانوں میں ہندوستانی ادب کو فروغ دینا ہے۔ ساہتیہ اکیڈمی ان شاہکاروں کے ترجمے کو شائع کررہی ہے اور اس کے لئے حکومت ہند کی طرف سے فنڈ مختص کیا گیا۔
وزارت خزانہ
ڈی جی جی آئی گروگرام نے مال کے بنا چالان پر غیر قانونی طور سے ان پٹ ٹیکس کریڈٹ لینے کے معاملے میں ایک شخص کو گرفتار کیا
ہریانہ میں گروگرام زونل یونٹ  کے جی ایس ٹی انٹلی جنس کے ڈائریکٹوریٹ جنرل نے نئی دلی کے رہنے والے ایک شخص راجیش کیسرا کو گرفتار کیا ہے۔ راجیش کو آئی جی ایس ٹی دھوکہ دھڑی اور سامان کے بغیر چالان پر غیر قانونی طور سے ان پٹ ٹیکس کریڈٹ  کا ناجائز فائدہ اٹھانے اور زیادہ برآمد دکھا کر آئی جی ایس ٹی ریفنڈ کے ذریعے سے پیسے کے لین دین کے الزام میں گرفتار کیاگیا ہے۔
اب تک کی تفتیش سے واضح ہوتا ہے کہ راجیش کیسرا نے میسرس ایس کے ٹریڈرس جس میں جناب سشیل کمار گوئل نام کے ڈائریکٹر تھے اور میسرس آر-کے انٹرپرائزیز نام سے دو کمپنیاں بنائی تھیں اور وہ ان کمپنیوں کو کنٹرول کرتے تھے۔ یہ دونوں کمپنیاں بالترتیب نئی دلی اور فرید آباد میں تھیں۔ میسرس ایس کے ٹریڈرس نے مال کے ساتھ بنا چاان پر 3.47 کروڑ روپے کی دھوکہ دہی والی آئی ٹی سی لینے دینے کا فائدہ اٹھایا ہے۔
اس کے علاوہ میسرس آر- کے انٹرپرائز نے مال کے ساتھ بنا چالان پر 5.25 کروڑ روپے کی دھوکہ دھڑی والی آئی ٹی سی دینے لینے کا فائدہ اٹھایا ہے۔
درج کیے گئے دستاویزی ثبوتوں اور بیانات کی بنیاد پر دلی این سی آر خطے کے کئی مقامات پر کی گئی جانچ سے پتہ چلتا ہے کہ راجیش کیسرا، میسرس ایس کے ٹریڈرس کا حقیقی کنٹرولر اور میسرس آر-کے انٹرپرائزیز کے مالک تھے۔ یہ دونوں کمپنیاں 8.72 کروڑ روپے کے ان پٹ ٹیکس کریڈٹ کا غلط فائدہ اٹھانے کے کام میں ملوث تھیں۔
راجیش کیسرا کو 7 دسمبر 2020 کو گرفتار کیاگیا تھا اور ڈیوٹی ایم ایم دلی کے سامنے پیش کیاگیا، جنہوں نے ملزم کو عدالتی تحویل میں دینے کا حکم دیا۔ کل 8.72 کروڑ روپے سے زیادہ کے ناجائز آئی ٹی سی کو ملزم کے ذریعے دیا گیا ہے، جن کا بعد میں آئی جی ایس ٹی ری فنڈ کا غلط طریقے سے فائدہ اٹھانے کے لئے استعمال کیاگیا تھا۔ اس معاملے میں مزید تفتیش جاری ہے۔
کارپوریٹ امور کی وزارتت
کارپوریٹ امور کی وزار ت نے سرمایہ کاروں کو سرمایہ کاری کرنے سے پہلے ندھی کمپنیوں کی حیثیت کی تصدیق کرنے کا مشورہ دیا
ترمیم شدہ کمپنیزایکٹ 2013 اور ندھی ضوابط، 2014 کے تحت کمپنیوں کو فارم این ڈی ایچ-4 میں کارپوریٹ امو رکی وزارت  کو درخواست دیتے ہوئے خود کو اِپ ڈیٹ کرنے یا ندھی کمپنی کے طورپر اعلان کرنے کی ضرورت ہے ۔ فارم این ڈی ایچ -4میں درخواستوں کی جانچ کرتے ہوئے دیکھا گیا ہے کہ یہ کمپنیاں قوانین کی متعدد ضابطوں پر عمل درآمد نہیں کررہی ہیں۔ اس وجہ سے اپنے اعلان کے سلسلے میں کمپنیوں کے ذریعے پیش کی گئی درخواستوں کو رد کردیا گیا، کیونکہ یہ کمپنیاں ندھی کمپنی کے طورپر قرار دیئے جانے کے قابل نہیں پائی گئی ہیں۔
سرمایہ کاروں کو یہ مشورہ دیا جاتا ہے کہ وہ ایسی کمپنیوں کا رکن بننے اور اپنی محنت کی کمائی کی سرمائی کاری کرنے سے پہلے خاص طور سے مرکزی حکومت کے ذریعے ندھی کمپنی کے طورپر ان کی صورت حال کی جانکاری کے ساتھ ساتھ ان کے حالات ؍کوائف کی اچھی طرح تصدیق کرلیں۔
وزیراعظم کا دفتر
وزیراعظم نے پی ایم آواس یوجنا کی استفادہ کنندہ این سبولکشمی کا مراسلہ شیئرکیا
وزیراعظم جناب نریندرمودی نے این سبولکشمی کا ایک دل کو چھولینے والا مراسلہ شیئرکیاہے ،جس میں انھوں نے پی ایم آواس یوجنا کے تحت مکان حاصل کرنے پراپنی خوشی کااظہارکیاہے ۔ جناب مودی نے بتایاکہ انھوں نے پرساربھارتی کے بورڈ کے سابق رکن سی آرکیسون سے نئی دہلی میں واقع ان کی رہائش گاہ پرملاقات کی ۔
جناب کیسون نے این سبولکشمی کا مراسلہ وزیراعظم سے شیئرکیا۔ محترمہ سبولکشمی کا تعلق مدورئی سے ہے اور وہ سی آرکیسون کے گھرمیں ایک کُک کا کام کرتی ہیں ۔ انھوں نے اپنے گھرکا فوٹوشیئرکیااورتشکرکا اظہارکیااور وزیراعظم کے لئے دعائیں کیں ۔
وزیراعظم نے ٹوئیٹ کیا:
‘‘آج میں نے @crkesavan سے ملاقات کی، جنھوں نے این سبولکشمی جی کا ایک دل کو چھولینے والا مراسلہ شیئرکیا، جوان کے گھرمیں کُک کاکام کرتی ہیں ۔ این سبولکشمی جی کاتعلق مدورئی سے ہے ۔انھوں نے اپنی زندگی میں مالی مسائل سمیت بہت سے چیلنجوں کا سامنا کیاہے ۔پی ایم آواس یوجنا کے تحت ان کی درخواست کامیابی سے ہمکنارہوئی ہے ۔ ’’
‘‘اپنے مراسلہ میں ، این سبولکشمی جی نے یہ بات بھی شیئرکی کہ ان کا یہ پہلا گھرہے اوراس سے ان کی زندگی میں ایک وقار آیاہے ۔ انھوں نے اپنے گھرکے فوٹوبھی شیئرکئے اور اظہارتشکربھی کیااوردعائیں بھی دیں ۔ اس طرح کی دعائیں ہی بہت بڑی طاقت کا ذریعہ بنتی ہیں ۔ ’’
‘‘این سبولکشمی جی کی طرح بے شمارایسے لوگ ہیں جن کی زندگی میں پی ایم آواس یوجنا کی وجہ سے تبدیلی آئی ہے ۔ ایک گھرمل جانے سے ان کی زندگی میں بہت مثبت تبدیلی آئی ہے ۔ یہ اسکیم خواتین کو بااختیاربنانے کے معاملے میں بھی اولین اہمیت کی حامل ہے ۔ ’’
وزارت خزانہ
سی بی آئی سی نے سبھی سی جی ایس ٹی اور کسٹمز دفتروں میں ای – آفس کا استعمال شروع کیا
نئی دہلی، 15جون 2020 / بالواسطہ ٹیکسوں اور کسٹمز کے مرکزی بورڈ کے چیئرمین جناب ایم اجیت کمار نے آج پورے ملک میں 500 سے زیادہ سی جی ایس ٹی اور کسٹمز دفتروں میں ای – آفس کے استعمال کا آغاز کیا۔ ای – آفس ایپ کا آغاز سی بی آئی سی کے 800 سے زیادہ سینئر افسران کی موجودگی میں آن لائن شروع کیا گیا۔ نیشنل انفارمیٹک سینٹر  کی ڈی جی ڈاکٹر نیتا ورما بھی اس موقعے پر موجود تھیں۔
50 ہزار سے زیادہ افسران اور عملے کے افراد اس ایپ کا استعمال کریں گے اور اس طرح سی بی آئی سی حکومت کے ایسے سب سے بڑے محکمے میں شامل ہو جائے گا جو اپنے اندرونی دفتری کام کاج میں خودکار نظام کا استعمال کرتے ہیں۔
ای – آفس کے آغاز سے اندرونی دفتری کام کاج میں ایک بنیادی تبدیلی آگئی ہے جو ابھی تک ہاتھوں سے کیے جانے والے فائل اور کاغذی کام کاج پر مبنی تھا۔ سی بی آئی سی کو امید ہے کہ ای – آفس سے آئی ٹی کی بنیاد پر کی جانے والی دیگر بہت سی اصلاحات کی بھی تکمیل ہوگی جن کا براہ راست مقصد تجارت اور صنعت کے لیے بزنس میں آسانی پیدا کرنے کو فروغ دینا ہے۔
ای – آفس کا آغاز مزید ایک قدم ہے جو سی بی آئی سی نے فیس لیس ، کانٹیک لیس اور پیپر لیس کام کاج کو بڑھاوا دینے کے لیے بالواسطہ ٹیکس انتظامیہ نے شروع کیا ہے۔ ای – آفس این آئی سی نے تیار کیا ہے اور اسے انتظامی اصلاحات اور عوامی شکایات کے محکمے کی مدد حاصل ہے۔ ای – آفس کا مقصد فائلوں کو اِدھر سے اُدھر لے جانے اور حکومت کے فیصلوں کے مطابق کام کاج کو خود کار بنا کر حکمرانی میں بہتری لانا ہے۔
سی جی ایس ٹی اور کسٹم افسران اور دیگر عملے کے ذریعے ای – آفس کے استعمال کے جلد فیصلے کیے جا سکیں گے ، کام کاج میں شفافیت ، جوابدہی پیدا ہوگی اور ماحول پر مثبت اثر پڑے گا کیونکہ کاغذ اور چھپائی کا استعمال ختم ہو جائے گا۔
ای – آفس بھارت کی قومی ای – گورننس کے تحت ایک مسن موڈ پروجیکٹ  ہے ۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔15
U – 3291
(Visitor Counter : 194